  Анжелика Тихонова корреспондент Россилэн азьмуртэз Владимир Путин Ижкаре вуиз но Пыӵал тӥрлык лэсьтӥсьёслэн форумзылэн кыкетӥ пленарной кенешоназ пыриськиз. Со вань улосчиосмес Пыӵал тӥрлык лэсьтӥсьлэн нуналэныз ӟечкылаз. Шумпотыса пумитасько Ижкарын, кунмылэн обороная но промышленностъя огаз исторической но тодмо центраз, Россиысь Пыӵал тӥрлык лэсьтӥсьёслэн кыкетӥ форумазы пыриськисьёсты но куноосты. Нырысь ик ӟечкыламе потэ татчы люкаськемъёсты но ваньзэсты, кин обороная но промышленностья огъетын ужа, ӧнерлыко праздникеныды. Ӟечкыласько тӥледыз Пыӵал тӥрлык лэсьтӥсьлэн нуналэныз Владимир Путин, Россилэн азьмуртэзКунмылэн тӧроезлэн тужгес шуныт ӟечкыланъёсын но таукарон кылъёсыз удысысь ветеранъёслы сӥземын вал. Тодмо пыӵал тӥрлык лэсьтӥсьёс пӧлын, кудъёсыныз ми данъяськиськом, нимысьтыз инты басьтэ Михаил Калашников, кудӥзлэн туэ вордӥськем дырысеныз 100 ар тырмон пусйиське. Ми котьку но тодмо конструктор, калык аскылдэм, кунмылэн зэмос патриотэз сярысь тодэ ваёнэз гажаса возём. Юн оскисько, соин кылдытэм пыӵал тӥрлык азьланяз но трос аръёс ӵоже ай Россилы, солдатъёсмылы но офицеръёсмылы служить кароз, нош ыбылӥськон пыӵал тӥрлык лэсьтонъя кун школамы, кудӥзлы со улонзэ сётӥз, дунне вылын азьветлӥсь интызэ утёз но выль быгатонлыко муртъёсын узырмоз Владимир Путин, Россилэн азьмуртэзВладимир Путинлэн кылъёсызъя, али ужась пыӵал тӥрлык лэсьтӥсьёс Михаил Калашниковен но солэн ужъюлтошъёсыныз кылдытэм сямъёсты рос-прос азинто. Тегъёс: Мерлык Ижкар ВладимирПутин МТКалашниковлы100ар Пыӵаллэсьтӥсьлэннуналэз  